Smuglersagen fra havnen i Aalbæk kører fredag på sjette dag ved Retten i Hjørring. Mandag havde anklager Mette Bendix ordet, da hun gav sin afsluttende procedure og krævede alle fem tiltalte nordmænd fængslet i fire år samt udvist af Danmark for det mislykkede forsøg på at smugle 250 kilo hash fra Aalbæk Havn til Norge 6. januar 2013. To af de tiltalte har sagen igennem nægtet sig skyldige, og deres forsvarere vil gå efter en frifindelse. De sidste tre mænd har helt eller delvis erkendt sig skyldige, men deres forsvarere vil formentlig argumentere for en noget lavere straf end de fire års fængsel. Der falder dom i sagen 28. februar.
På den sidste retsdag i Aalbæk-sagen er det forsvarernes tur til at føre deres procedure.